Hooajale pani Ahjupera ilusa punkti eilses liigamängus Ungari meistri Szekesfehervari FC Videotoni vastu, lüües 1:0 võiduvärava. Ujpest kerkis hooaja lõpuks liigatabelis kuuendaks.    Saksamaal, Dessaus toimunud veemoto monotüüppaatide EM-l saavutas tartlane Art Raudva kahe poolaka, Michal Gembiaki ja tema noorema venna Marcin Gembiaki, järel pronksmedali.    Kristina Kuusk naaseb epeevehklemise GP etapilt Havannast 16. kohaga, krossisõitja Tanel Leok aga MM-etapilt Brasiiliast 14. kohaga (sõitude kohad olid 19. ja 12.).    Sumomaadleja Baruto hoog Natsu-bashol rauges taas teisel nädalal, eestlasest ozeki saagiks jäi 15 matšist 10 võitu ja viienda koha jagamine.    Võidusõidurajale naasnud Marko Asmer sai Prantsusmaal peetud vormel-3 International Trophy etapil 7. koha.